[pic] | AZ EURÓPAI KÖZÖSSÉGEK BIZOTTSÁGA |

Brüsszel, 03.06.2005

COM(2005)235 végleges

2005/0105(CNS)

Javaslat

A TANÁCS RENDELETE

a nyersdohány piacának közös szervezéséről szóló 2075/92/EGK rendelet módosításáról

(előterjesztő: a Bizottság)

INDOKOLÁS

A nyersdohány piacának közös szervezéséről szóló 2075/92/EGK tanácsi rendelet I. címe előírja a jövedelemtámogatás, II. címe pedig a termeléskorlátozás rendszerének létrehozását. A Közösségre vonatkozó nyersdohány-betakarításonkénti maximális általános garanciaküszöbön belül a Tanács minden egyes fajtacsoportra vonatkozóan három egymást követő betakarításra nézve meghatározza a külön garanciaküszöböket, valamint a termelő tagállamok között szétosztja az egyes fajtacsoportokra rendelkezésre álló mennyiségeket. A jövedelemtámogatásokat a Tanács fajtacsoportonként határozza meg. Jövedelemtámogatás azon nyersdohány esetében nyújtható, amelyet a fajtacsoportonként megállapított nemzeti garanciaküszöbön belül szerződéses alapon termeltek és szállítottak le az első feldolgozóknak. Ez a támogatási rendszer a 2005. évi betakarításig marad érvényben.

A KAP-reform második csomagjának keretében – amelyről a felek 2004 áprilisában állapodtak meg – a jövedelemtámogatási és termeléskorlátozó rendszereket megszüntetik, és helyettük egy új támogatási rendszer kerül bevezetésre: a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet 152. cikke előírja, hogy a 2075/92/EGK tanácsi rendelet I. és II. címét 2005. január 1-jétől el kell hagyni. Az említett címekben szereplő rendelkezések azonban a 2005. évi betakarításra vonatkozóan továbbra is érvényben maradnak a közvetlen kifizetések iránti kérelmek tekintetében.

A jövedelemtámogatási és termeléskorlátozó rendszerek eltörlése, valamint egyes cikkek és a melléklet tartalmának a tervezett részletes szabályokba történő átemelése következtében a 2075/92/EGK rendelet több cikke és a melléklete feleslegessé válik, ezért a jogi egyértelműség és az átláthatóság érdekében azokat el kell hagyni. Nincs szükség továbbá a kvótavisszavásárlási programra vonatkozó rendelkezés megtartására a 2005. évi betakarítás tekintetében. Ezért helyénvaló a 2075/92/EGK rendeletet ennek megfelelően módosítani. 2010-től a nyersdohány piacszervezésének elemei beépíthetők egy egyszerűbb közös piacszervezésbe (KPSZ).

2005/0105(CNS)

Javaslat

A TANÁCS RENDELETE

a nyersdohány piacának közös szervezéséről szóló 2075/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára[1],

tekintettel az Európai Parlament véleményére[2],

tekintettel az Európai Gazdasági és Szociális Bizottság véleményére[3],

mivel:

(1) A 2075/92/EGK tanácsi rendelet[4] I. és II. címe a dohánytermelésre vonatkozóan létrehozza a jövedelemtámogatás és a termeléskorlátozás rendszerét.

(2) Az 1782/2003/EK tanácsi rendelet[5] – amely létrehozta a közös agrárpolitika keretébe tartozó közvetlen támogatási rendszerek és a mezőgazdasági termelők részére meghatározott támogatási rendszerek közös szabályait – 152. cikke előírja, hogy 2005. január 1-jétől a 2075/92/EGK rendelet I. és II. címét el kell hagyni, ugyanakkor megállapítja, hogy azok a 2005. évi betakarítás tekintetében érvényben maradnak. A 2075/92/EGK rendeletben előírt jövedelemtámogatási és termeléskorlátozó rendszerek a 2005. évi betakarítás végétől számítva érvényüket vesztik.

(3) Következésképpen a 2075/92/EGK rendelet egyes cikkei feleslegessé válnak, ezért a jogi egyértelműség és az átláthatóság érdekében azokat el kell hagyni.

(4) Ezért helyénvaló a 2075/92/EGK rendelet ennek megfelelő módosítása,

ELFOGADTA EZT A RENDELETET:

1. cikk

A 2075/92/EGK rendelet a következőképpen módosul:

1. Az 1. cikk helyébe a következő lép:

„1. cikk

A nyersdohány piacának közös szervezése a 2401 KN-kód alá tartozó nyers- vagy feldolgozatlan dohányra és dohányhulladékra terjed ki.”

2. A 2., 12., 19., 25., 26. és 27. cikket, valamint a mellékletet el kell hagyni.

3. A 13. cikk (2) bekezdése b) pontjának helyébe a következő szöveg lép:

„b) egyedi intézkedések, amelyek a dohánytermelők részére lehetővé teszik a más növénykultúrákra való áttérést, illetve egyéb, munkahelyteremtő gazdasági tevékenységekre való átállást, valamint a dohánytermelők ilyen irányú átállásának lehetőségét vizsgáló tanulmányok.

4. A 14. cikket el kell hagyni.

5. A 14a. cikk helyébe a következő szöveg lép:

„14a. cikk

A 13. cikk alkalmazásának részletes szabályait a 23. cikkben említett eljárással összhangban kell elfogadni.”

6. A 17. cikk helyébe a következő lép:

„17. cikk

(1) A tagállamok megteszik a szükséges intézkedéseket a nyersdohányra vonatkozó közösségi rendelkezések betartásának biztosítása és ellenőrzése érdekében.

(2) Az e cikk alkalmazására vonatkozó szabályokat a 23. cikkben említett eljárásnak megfelelően kell elfogadni.”

2. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Az 1. cikk (1), (2) és (6) bekezdését 2006. január 1-jétől kell alkalmazni.

A jövedelemtámogatási rendszer igazgatásához és ellenőrzéséhez szükséges rendelkezések azonban érvényben maradnak a 2005. évi betakarítás vonatkozásában.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

FICHE FINANCIERE |

1. | LIGNE BUDGETAIRE: 05 02 10 | CREDITS: 928,8 Mio € |

2. | INTITULE DE LA MESURE: Proposition de règlement du Conseil modifiant le règlement (CEE) n° 2075/92 portant organisation commune de marché dans le secteur du tabac brut. |

3. | BASE JURIDIQUE: Article 37 du traité |

4. | OBJECTIFS DE LA MESURE: Mettre à jour le règlement (CEE) n° 2075/92 |

5. | INCIDENCES FINANCIERES | PERIODE DE 12 MOIS (Mio EUR) | EXERCICE EN COURS 2005 (Mio EUR) | EXERCICE SUIVANT 2006 (Mio EUR) |

5.0 | DEPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – | – |

5.1 | RECETTES – RESSOURCES PROPRES DES CE (PRELEVEMENTS/DROITS DE DOUANE) – SUR LE PLAN NATIONAL | – | – | – |

2007 | 2008 | 2009 | 2010 |

5.0.1 | PREVISIONS DES DEPENSES | – | – | – | – |

5.1.1 | PREVISIONS DES RECETTES | – | – | – | – |

5.2 | MODE DE CALCUL: – |

6.0 | FINANCEMENT POSSIBLE PAR CREDITS INSCRITS AU CHAPITRE CONCERNE DU BUDGET EN COURS D'EXECUTION | OUI NON |

6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXECUTION | OUI NON |

6.2 | NECESSITE D'UN BUDGET SUPPLEMENTAIRE | OUI NON |

6.3 | CREDITS A INSCRIRE DANS LES BUDGETS FUTURS | OUI NON |

OBSERVATIONS: |

[1] HL C […], […],[…]o.

[2] HL C […], […],[…]o.

[3] HL C […], […],[…]o.

[4] HL L 215., 1992.7.30., 70. o. A legutóbb a 864/2004/EK rendelettel (HL L 161., 2004.4.30., 48. o.) módosított 1782/2003/EK rendelettel módosított rendelet.

[5] HL L 270, 2003.10.21., 1. o. A legutóbb a 118/2005/EK bizottsági rendelettel (HL L 24, 2005.1.27., 15. o.) módosított rendelet.